stanford-oval/wikipedia huggingface dataset:
פי-בי הדב
סקירת הסדרה

| עונה | עונה | פרקים | פרקים | שודרה לראשונה (בריטניה)> הפרק הראשון | שודרה לראשונה (בריטניה)> הפרק האחרון |
| --- | --- | --- | --- | --- | --- |
|  | 1 | 30 | 30 | 2 בינואר 1998 | 25 בדצמבר 1998 |
פיסת קרום

פיסת קרום (מאנגלית: Terrane) הוא מונח בגאולוגיה המתאר חתיכות קרום שנפרדו מלוח טקטוני אחד והתלכדו או אוחו עם קרום יבשתי של לוח טקטוני אחר. נקודת החיבור בין חתיכת הקרום לקרום עצמו נקראת בדרך כלל בשם העתק.
כללי

פיסות של קרום יבשתי וכן מבנים יבשתיים בקרום אוקייני כגון קשתות איים, איים געשיים, הרי געש ימיים ועוד, נישאים על גבי הלוח האוקייני כחלק מטקטונית הלוחות. כאשר הלוח האוקייני נפגש עם לוח יבשתי באזור הפחתה, הלוח האוקייני נוחת מתחת ללוח היבשתי. פיסות הקרום שנישאו על הלוח האוקייני אינן נוחתות כיוון שהן עבות או קלות ממנו. פיסות הקרום מתנתקות מהלוח האוקייני ומתלכדות עם הלוח היבשתי.
פיסות קרום שאוחו עם שולי יבשה באזור הפחתה מכונות פיסות קרום מלוכדות (accreted terranes). פיסות קרום שאוחו ומקורן לא ידוע מכונות פיסות קרום אקזוטיות (exotic terranes).
פיסות הקרום עשויות להינשא על גבי הקרום האוקייני למרחק גדול, לעיתים אף אלפי קילומטרים בטרם התנגשו והתאחו. לתהליך זה חשיבות רבה בהגדלת שטח היבשות.
ראו גם

לוח פרלון
לקריאה נוספת

שלמה שובאל, צפונות כדור הארץ, האוניברסיטה הפתוחה, 2006, מסת"ב 965-06-0872-9
פיליפ רוברטס

| --- | --- |

 לידה:  5 בנובמבר 1906 כוויתה, הודו הבריטית הודו הבריטית 
 פטירה:  5 בנובמבר 1997 (בגיל 91) מזרח סאסקס, בריטניה בריטניה 
 מדינה:  הממלכה המאוחדת 
 השכלה:  המכללה הצבאית המלכותית בסנדהרסט  מרלבורו קולג'  Shrewsbury House School 
 השתייכות:  הצבא הבריטי הצבא הבריטי
 תקופת הפעילות:  1926–1949 (כ־23 שנים)
 דרגה:   מייג'ור גנרל
 תפקידים בשירות
 מפקד הדיוויזיה המשוריינת ה-11 מפקד הדיוויזיה המשוריינת ה-7
 פעולות ומבצעים
 מלחמת העולם השנייה
 עיטורים
   מסדר האמבט (עמית)   אות השירות המצוין   הצלב הצבאי  צלב המלחמה
 
ג'ורג' פיליפ בראדלי רוברטס (באנגלית: George Philip Bradley Roberts; ‏5 בנובמבר 1906 - 5 בנובמבר 1997), הידוע יותר בכינוי "פיפ", היה קצין בכיר בצבא הבריטי, שהצטיין בשירותו במלחמת העולם השנייה בכלל, ובמיוחד כמפקד דיוויזיית השריון ה-11 (שכונתה "השור השחור") לאורך כל המערכה בצפון מערב אירופה מיוני 1944 ועד יום הניצחון באירופה במאי 1945.
ביוגרפיה > ראשית חייו

רוברטס נולד בכוויתה, הודו הבריטית ב-5 בנובמבר 1906, בנו של קצין צבא בריטי, והתחנך במכללת מרלבורו ומכללה הצבאית המלכותית בסנדהורסט.
רוברטס התגייס לקורפוס הטנקים המלכותי (לימים רגימנט הטנקים המלכותי) של הצבא הבריטי בשנת 1926. הוא הועבר למצרים עם הגדוד שלו משנת 1928 עד 1931, ובמהלכו הועלה לדרגת לוטננט ב-4 בפברואר 1929.
ביוגרפיה > מלחמת העולם השנייה

רוברטס היה מדריך בבית הספר לנהיגה ותחזוקה של טנקים בבובינגטון, דורסט, בין השנים 1933–1937. הוא שוב הוצב במצרים בין השנים 1938 ו-1939. בסוף דצמבר 1938 הוא שימש כשליש רגימנט הטנקים המלכותי ה-6, תפקיד בו היה עדיין בפרוץ מלחמת העולם השנייה בספטמבר 1939. ביולי 1942 פיקד על חטיבת השריון ה-22, אותה הוביל בקרב עלם חלפה ובקרב אל-עלמיין השני, לפני שהועבר באמצע מרץ 1943 לפקד על החטיבה המשוריינת ה-26, שהייתה חלק מדיוויזיית השריון ה-6 בפיקודו של צ'ארלס קייטלי. רוברטס הוביל את החטיבה בשלבים האחרונים של המערכה בתוניסיה עד שכוחות הציר נכנעו באמצע מאי. הוא אוזכר בשדרים ב-15 בדצמבר 1942, וכן הוענק לו עיטור אות השירות המצוין (DSO) ב-28 בינואר 1943.
ביוני 1943 מסר רוברטס את חטיבת השריון ה-26 לידי בריגדיר ריצ'רד הול ונשלח בחזרה לבריטניה, שם פיקד במשך כחצי שנה על חטיבת השריון ה-30, שהייתה חלק מדיוויזיית השריון ה-79 של פרסי הוברט. כעת, כשהוא מוכר כמומחה בלוחמה משוריינת, הועלה רוברטס, שהיה רק בן 37, לדרגת מייג'ור גנרל ב-6 בדצמבר 1943 והפך למפקד דיוויזיית השריון ה-11 ("השור השחור"), במקומו של ברוקאס בורוז. הוא הוביל את הדיוויזיה בצפון מערב אירופה משנת 1944 עד 1945.
זמן קצר לאחר הפלישה לנורמנדי ב-6 ביוני 1944, נחתה בנורמנדי הדיוויזיה של רוברטס, שם הייתה מעורבת בלחימה קשה במהלך המערכה בנורמנדי, ובמיוחד במבצע אפסום בסוף יוני, ובאמצע יולי במבצע גודווד. בעקבות התמוטטות הוורמאכט בנורמנדי לאחר קרב פאלז, דיוויזיית השריון ה-11, חצתה את נהר הסן ב-28 באוגוסט, כבשה את אמיין רק שלושה ימים לאחר מכן, והגיעה לאנטוורפן ב-3 בספטמבר, חמש שנים מאז תחילת המלחמה. לאחר שמילאה תפקיד קטן בלבד במבצע מרקט גארדן, הייתה הדיוויזיה מעורבת בקרב הבליטה ובמבצע וריטבל בפברואר – מרץ 1945. האוגדה חצתה את נהר הריין בסוף מרץ והשתתפה בפלישת בעלות הברית המערביות לגרמניה, בתהליך שחרור מחנה הריכוז ברגן בלזן באמצע אפריל ונכנסה לליבק בתחילת מאי. יום הניצחון באירופה בא זמן קצר לאחר מכן. רוברטס קיבל את תואר עמית במסדר האמבט ב-1 בפברואר 1945, ואוזכר בשדרים ב-9 באוגוסט 1945.
ביוגרפיה > לאחר המלחמה

רוברטס ניסה ללא הצלחה להיבחר כמועמד המפלגה השמרנית של ווימבלדון בבחירות הכלליות ביולי 1945.
רוברטס מונה למפקד דיוויזיית השריון ה-7 בשנת 1947, ולאחר מכן התמנה למנהל חיל השריון המלכותי ופרש מהצבא הבריטי ב-11 בספטמבר 1949. ספרו מהמדבר לאיים הבלטיים הוא תיאור של כל קרבות המלחמה שלו. ב-5 בנובמבר 1997 הוא מת במזרח סאסקס, אנגליה, והוא בן 91 שנים בדיוק.
הערות שוליים

1 2 3 4  "British Army officer histories". Unit Histories. נבדק ב-2017-10-30.
| --- | --- |
בקרת זהויות :  LCCN: nr88010206  SUDOC: 236881884  VIAF: 31840403   WorldCat (עם VIAF): 31840403 
ברנרד מונטגומרי, המפקד החדש של הארמייה השמינית הבריטית, ובריאן הורוקס, מפקד הקורפוס ה-13, דנים בחילופי הכוחות במפקדת חטיבת השריון ה-22, ב-20 באוגוסט 1942. מפקד החטיבה, בריגדיר "פיפ" רוברטס מימין (בכומתה).
גנרל "פיפ" רוברטס (מימין) עם בריגדיר "רוזקו" הארווי מהחטיבה המשוריינת ה-29, נורמנדי, 15 באוגוסט 1944.
עת שערי רצון להפתח (אלבום)

עת שערי רצון להפתח הוא אלבום שיצא ב-1975. האלבום כולל 14 פיוטים לימים הנוראים. עם האמנים המבצעים באלבום נמנים שלמה ארצי, לוליק וגדעון גרייף. שם האלבום לקוח מהפיוט "עת שערי רצון להפתח" הנכלל בסליחות.
רשימת רצועות

רוב הפיוטים נכתבו על ידי מחברים לא ידועים והם מהמקורות למעט מה שמצוין. הלחן בכל הפיוטים הוא לחן עממי.
| עת שערי רצון להפתח> מס' | עת שערי רצון להפתח> שם | עת שערי רצון להפתח> מילים | עת שערי רצון להפתח> מבצעים | עת שערי רצון להפתח> משך | עת שערי רצון להפתח>  | עת שערי רצון להפתח>  | עת שערי רצון להפתח>  | עת שערי רצון להפתח>  | עת שערי רצון להפתח>  |
| --- | --- | --- | --- | --- | --- | --- | --- | --- | --- |
| 1. | עת שערי רצון להיפתח  | יהודה בן-שמואל אבן-עבאס | מקהלת רונני כרמל |   |  |  |  |  |  |
| 2. | יצו האל  |   | לוליק |   |  |  |  |  |  |
| 3. | אדון הסליחות  |   | גדעון גרייף |   |  |  |  |  |  |
| 4. | למתוודה חטאתיו  |   | לוליק |   |  |  |  |  |  |
| 5. | אבוא כעני שואל על פתח  |   | שלמה ארצי |   |  |  |  |  |  |
| 6. | אנא כעב זדוני תמחהו  | משה אבן עזרא | גדעון גרייף |   |  |  |  |  |  |
| 7. | בן אדם מה לך נרדם  |   | מקהלת המדור לפולקלור |   |  |  |  |  |  |
| 8. | אראלי מעלה  |   | מקהלת המדור לפולקלור |   |  |  |  |  |  |
| 9. | ישן אל תרדם  | רבי יהודה הלוי | לוליק |   |  |  |  |  |  |
| 10. | שומר ישראל  |   | שלמה ארצי |   |  |  |  |  |  |
| 11. | בטרם שחקים וארקים נמתחו  |   | גדעון גרייף |   |  |  |  |  |  |
| 12. | אתאנו לחלות פניך  |   | שלמה ארצי |   |  |  |  |  |  |
| 13. | אדון הסליחות  |   | לוליק |   |  |  |  |  |  |
| 14. | בת אהובת אל קמה בשחר  |   | מקהלת הנוער של רשות השידור |   |  |  |  |  |  |
פבלוס, מלך יוון

פבלוס, מלך יוון (ביוונית: Παῦλος, Βασιλεὺς τῶν Ἑλλήνων ‏14 בדצמבר 1901 אתונה – 6 במרץ 1964 אתונה), היה מלך יוון במשך 17 שנה מ-1947 ועד 1964.
ביוגרפיה > בצעירותו

פבלוס נולד ב-14 בדצמבר 1901 באתונה, לקונסטנטינוס הראשון, מלך יוון וסופיה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית.
בצעירותו שירת פבלוס בצבא יוון, ובהמשך נשלח ללמוד באקדמיה הצבאית המלכותית בסנדהרסט, שבה היה קצין ברגימנט משמר קולדסטרים.
בין השנים 1917–1920 היה פבלוס בגלות עם אביו קוסטנטינוס הראשון בבריטניה, ושוב בין השנים 1923–1935 היה פבלוס בגלות יחד עם אחיו גאורגיוס השני, שבמהלכה אף עבד בבית חרושת למטוסים תחת שם בדוי.
בתקופת מלחמת העולם השנייה בין השנים 1941–1946, בזמן שיוון הייתה תחת שלטון גרמניה הנאצית, שהה פבלוס יחד עם הממשלה הגולה בלונדון ובקהיר, ועודד משם את תנועת ההתנגדות לנאצים.
ביוגרפיה > שלטונו

ב-1 באפריל 1947 באמצע מלחמת האזרחים ביוון, מת אחיו גאורגיוס השני, מלך יוון ללא ילדים, ופבלוס עלה לשלטון במקומו. ב-20 בנובמבר 1947 התחתן בן דודו של פבלוס פיליפ עם אליזבת, נסיכת הממלכה המאוחדת, ופבלוס נסע לבריטניה להשתתף בשמחה.
בשנת 1949 עם סיום מלחמת האזרחים, לקח פבלוס על עצמו את המשימה של הבנייה מחדש של צפון המדינה.
בשנת 1950 החלה יוון להתאושש מבחינה כלכלית ודיפלומטית, וניהול קשרי הסחר חוזקו על ידי הביקורים הממלכתיים של פבלוס בחו"ל, ובין השאר הוא הפך למונרך היווני הראשון שנפגש עם הנשיא הטורקי. עם זאת, הקשרים עם בריטניה הפכו למתוחים עקב בעיית קפריסין, שם רוב האוכלוסייה היוונית העדיפה להתאחד עם יוון, אך בריטניה, התנגדה לכך. בסופו של דבר, קפריסין הפכה למדינה עצמאית בשנת 1960.
בשנת 1959 עבר פבלוס ניתוח להסרת קטרקט, ובשנת 1963 עבר ניתוח חירום להסרת התוספתן. בסוף פברואר 1964, עבר פבלוס ניתוח נוסף לטיפול בסרטן הקיבה, ומת כעבור שבוע ב-6 במרץ באתונה, ובנו קונסטנטינוס השני עלה לשלטון במקומו.
משפחתו

ב-9 בינואר 1938 התחתן פבלוס עם הנסיכה פרדריקה, נסיכת הנובר בתו של ארנסט אוגוסט, דוכס בראונשווייג, ורעייתו ויקטוריה לואיזה, נסיכת פרוסיה, בתו של וילהלם השני, קיסר גרמניה ממנה היו לו 3 ילדים:
סופיה (נולדה ב-1938)
קונסטנטינוס (1940–2023)
איריני (נולדה ב-1942)
פיליפ קלודל

| --- | --- |

 לידה:  2 בפברואר 1962 (בן 62) Dombasle-sur-Meurthe, צרפת 
 מדינה:  צרפת 
 מקום לימודים:  אוניברסיטת נאנסי II 
 שפות היצירה:  צרפתית 
 יצירות בולטות:  Brodeck's Report 
 פרסים והוקרה:  פרס גונקור של הגימנסיות (2007)  Feuille d'or de la ville de Nancy (1999)  פרס ארקמן-שטריאן (1999)  Prix France Télévisions (2000)  פרס גונקור לנובלה (2003)  Lire magazine's Best book of the year (2003)  אביר במסדר ההצטיינות בתרבות של מונקו (2017)  פרס ספרות הנוער של האזור האירופאי של מז-ריין (2007)  פרס ז'אן-ז'אק רוסו (2013)  דוקטור לשם כבוד מהאוניברסיטה הקתולית של לוון (2 בפברואר 2015)  פרס רנודו (2003)  פרס ספריות קוויבק (2008) 
 
פיליפ קלודל (בצרפתית: Philippe Claudel; נולד ב-2 בפברואר 1962) הוא סופר ובמאי קולנוע צרפתי. במקביל ליצירתו, משמש קלודל כמרצה לספרות באוניברסיטת ננסי בצרפת.
ביוגרפיה

פיליפ קלודל נולד וגדל במחוז לורן. לאחר שלמד בננסי, שירת קלודל במשך 11 שנים כמורה לספרות בבתי סוהר. הקשר עם האסירים שימש לו השראה לסיפורים קצרים, רומנים ותסריטים.
ספרו הידוע ביותר של קלודל הוא "הנפשות האפורות", שזכה במספר פרסים בצרפת ובשוודיה ותורגם לשפות רבות, בהן עברית. הספר השיב לתודעה הספרותית את המתיחות הצרפתית-גרמנית של מלחמת העולם הראשונה.
ב-2008 ביים את הסרט הצרפתי "לאהוב אותך מאז" (Il y a longtemps que je t'aime).
קלודל נסע פעמים רבות לאינדונזיה, ופגישותיו באי סולאווסי עם בני שבט הטוראג'ה, שימשו להשראה לספרו "העץ של בני טורג'ה".
יצירתו הספרותית

Meuse l'oubli
Quelques-uns des cent regrets
Le Café de l'Excelsior
J'abandonne
Barrio Flores : petite chronique des oubliés
Les Âmes grises
La Petite Fille de Monsieur Linh
Le Rapport de Brodeck
יצירתו הספרותית > ספריו שתורגמו לעברית

שקשוק המפתחות (2002), תרגום: שי סנדיק, סנדיק ספרים, 2014.
הנפשות האפורות (2003), תרגום: ניר רצ'קובסקי, כתר, 2005.
הנכדה של מר לין (2005), תרגום: שי סנדיק, מודן, 2012.
הדוח של ברודק (2007), תרגום: שי סנדיק, מודן, 2009.
העץ של בני טורג'ה (2016), תרגום: שי סנדיק, תמיר סנדיק ספרים, 2016.
לא אנושיים (2017), תרגום: לי עברון, תמיר סנדיק ספרים, 2017.
ארכיפלג הכלב (2018), תרגום: שי סנדיק, תמיר סנדיק ספרים, 2019.
יצירתו הקולנועית

Il y a longtemps que je t'aime (צרפתית: 'לאהוב אותך מאז'), 2008, בכיכובן של קריסטין סקוט-תומאס ואלזה זילברשטיין.
לפני החורף (2013) - עם קריסטין סקוט-תומאס.
הערות שוליים

1 2  אסתי סגל, ‏מטען חורג, באתר גלובס, 23 ביוני 2009
1 2 3   דב אלפון, איך להסתדר עם המתים: ריאיון עם הסופר פיליפ קלודל, באתר הארץ, 7 בספטמבר 2016
↑   ורד לי, בתפקיד הגיבור הראשי: בית הסוהר, באתר הארץ, 8 במרץ 2015
↑  אריק גלסנר, "העץ של בני טורג'ה": לא טוב, אך לא מזיק, באתר ynet, 23 בספטמבר 2016
↑   שרון רוטברד, "לא אנושיים": אף־אחד ארכיטיפי מתהלך לו בקונפורמיות צפויה בעולם שהתחרפן, באתר הארץ, 4 באוקטובר 2017
| --- | --- |
בקרת זהויות :  NLI: 987007299592005171  PLWABN: 9810664263405606  BIBSYS: 4031774  BNE: XX1515676  BnF: cb133404152 (data)  CANTIC: a11621291  CiNii: DA14815964  GND: 129390798  ICCU: RAVV343227  ISNI: 0000 0001 1462 8278  LCCN: nr00037565  MusicBrainz: 69454859-1d48-4c45-b990-3aec54e4fd67  NDL: 00972832  NKC: xx0109879  NLA: 46295409  NLG: 181184  NLK: KAC200604838  NSK: 000354547  NTA: 258672951  RERO: 02-A005521457  SELIBR: 341459  SNAC: w6j11585  SUDOC: 050178628  VIAF: 98468381   WorldCat (עם VIAF): 98468381 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ערפילית הטריפיד

| --- | --- |

ערפילית הטריפיד באור נראה בצילום דרך טלסקופ חובבים. החלק האדום הוא ערפילית פליטה, הכחול ערפילית החזרה והפסים הכהים הם ערפילית בליעה.
 נתוני תצפית
 קבוצת כוכבים:  קשת
 שמות נוספים:  M20 ,NGC 6514
 מגלה:  שארל מסיה 
 תאריך גילוי:  1654
 סוג:  ערפילית מורכבת ובה צביר פתוח
 בהירות נראית:  9.0+ (הערפילית) 7.0+ (הכוכב הבהיר ביותר בצביר)
 עלייה ישרה:  18ʰ 02ᵐ 23ˢ
 נטייה:  ‏48″ ‏01′ ‏23°‏-
 מאפיינים פיזיים
 בהירות מוחלטת:  2.0- (הערפילית) 4.0- (הכוכב הבהיר ביותר בצביר)
 מרחק:  5,200  שנות אור 1,594.31  פארסק
 קוטר:  42 שנות אור
 
ערפילית הטריפיד (באנגלית: Trifid Nebula - "ערפילית בת שלושה חלקים", נקראת גם Messier 20 ,M20 או NGC 6514) היא אזור H II בקבוצת הכוכבים קשת, המכיל צביר פתוח שיוצרים יחד ערפילית פליטה וערפילית החזרה וכן ערפילית בליעה המחלקת את ערפילית הפליטה לשלושה חלקים. הערפילית והצביר נמצאים במרחק של כ-5,200 שנות אור והצביר מכיל עשרות כוכבים שנוצרו מהגז של הערפילית ועשרות "עוברי כוכבים" בתהליך יצירה.
היסטוריה

הערפילית והצביר זוהו לראשונה ב-5 ביוני 1764 על ידי האסטרונום הצרפתי שארל מסיה שתיאר אותה כצביר של כוכבים בעלי דרגת בהירות נראית 8-9 המוקפים בערפילית. ויליאם הרשל ציין בשנת 1784 3 ערפיליות נפרדות בצורת משולש ובמרכזן כוכב כפול. שנה לאחר מכן הוא ציין ערפילית נוספת המקיפה את הכוכב הכפול. ג'ון הרשל איחד את הערפיליות בחזרה ונתן לערפילית את שמה.
בשנת 2005 התגלו בצילומים של טלסקופ החלל שפיצר שנעשו בתחום התת-אדום כ-150 כוכבים בתהליכי היווצרות שונים, שאינם ניתנים לצפייה באור נראה.
תצפית

הכוכב הבהיר HD 196692 שבמרכז הערפילית ניתן לצפייה באמצעות משקפת. בטלסקופ חובבים ניתן להבחין בכוכבי הצביר ובערפילית המקיפה אותם. הערפילית נמצאת כשתי מעלות מצפון-צפון-מערב לערפילית הלגונה וכמעלה מדרום-מערב לצביר הפתוח M21.
מאפיינים

ערפילית הטריפיד היא אזור H II המורכב מענני גז (בעיקר מימן) שבתוכם נוצרים כוכבים חדשים. במרכז הערפילית נמצאת מערכת מרובת כוכבים HD 196692, שמורכבת מלפחות 7 כוכבים צעירים וחמים. הבהיר שבהם הוא מדרגת בהירות 7.6 וסיווגו הספקטרלי הוא O5-6 ושאר הכוכבים הם מדרגות בהירות 8.5-14.0. כוכבים אלו ושאר כוכבי הצביר פולטים קרינה על-סגולה חזקה המייננת את אטומי הגז שבערפילית וגורמת להם לזהור באור נראה (אדמדם). ענני הגז הרחוקים יותר, לא עוברים יינון אלא מפזרים ומחזירים את האור ויוצרים ערפילית החזרה כחלחלה המקיפה את ערפילית הפליטה. אזורים צפופים יחסית של גז ואבק בולעים את הקרינה הנראית ויוצרים ערפילית בליעה בצורה של פסים כהים על פני ערפילית הפליטה, המחלקים אותה לשלושה חלקים.
במרכזה של הערפילית לא נוצרים יותר כוכבים חדשים, שכן לחץ הקרינה של כוכבי הצביר מפזר את הגז ומונע את קריסתו. כוכבים חדשים נוצרים באזורים הפחות חמים ובעיקר באזורים החשוכים יחסית של הערפילית. "עוברי הכוכבים" פולטים קרינה בתחום התת-אדום וזוהו לפחות 30 עוברי כוכבים וכ-120 כוכבים צעירים מאוד שעדיין לא ניתן לראותם באור נראה.
הערפילית נמצאת במרחק של כ-5,200 שנות אור ממערכת השמש, וקוטרה הוא כ-42 שנות אור, כך שגודלה הזוויתי הוא כ-28 דקות קשת, בדומה לקוטרו של הירח במילואו.
בתרבות

המראה המרהיב של ערפילית הטריפיד בצבעים המתקבלים בצילום בחשיפה ארוכה, הביא לשימוש בה בעטיפת האלבום Islands של קינג קרימזון והאלבום Numbers של קט סטיבנס.
ערפילית הטריפיד בצילום של טלסקופ החלל האבל
ערפילית הינשוף

| --- | --- |

תמונה של ערפילית הינשוף שצולמה בסינונים של אדום, ירוק וכחול
 נתוני תצפית
 קבוצת כוכבים:  הדובה הגדולה
 שמות נוספים:  NGC 3587, M97
 מגלה:  פייר מאשן
 תאריך גילוי:  16 בפברואר 1781
 סוג:  ערפילית פלנטרית
 בהירות נראית:  9.9+
 עלייה ישרה:  11ʰ 14ᵐ 47.7ˢ
 נטייה:  ‏08.5″ ‏01′ ‏55°‏+
 מאפיינים פיזיים
 בהירות מוחלטת:  0.95 - 0.3-
 מרחק:  850 ± 2,800  שנות אור 260.61±858.47  פארסק
 קוטר:  2 - 3.5 שנות אור
 מסה:  0.15  ☉M
 הסחה לאדום:  0±0.00001  z
ערפילית הינשוף (ידועה גם כ-M97 או NGC 3587), היא ערפילית פלנטרית בקבוצת הכוכבים הדובה הגדולה שמרחקה ממערכת השמש אינו ידוע במדויק ומוערך בכ-2,800 שנות אור.
היסטוריה

הערפילית התגלתה ב-16 בפברואר 1781 על ידי האסטרונום הצרפתי פייר מאשן, עוזרו וידידו של האסטרונום שארל מסיה. מסיה עצמו צפה בערפילית רק ב-24 במרץ וצירף אותה לקטלוג מסיה כשהוא מתאר אותה כערפילית בדובה הגדולה ליד מראק, שהיא קשה לצפייה, אורה חלש ואין בה כוכבים. ויליאם הרשל צפה בערפילית בשנת 1789 וציין שהיא בהירה למדי, עגולה ושבהירותה אחידה. ג'ון הרשל צפה בה ב-1831 וציין שהיא עגולה ואחידה, ושבהירותה דועכת בשוליה במהירות עד להיעלמותה, אך ללא גבול חד. בשנת 1844 ויליאם פרסונס צפה בה באמצעות הטלסקופ בקוטר של 36 אינץ' שלו ושרטט אותה. השרטוט, שנראה כמו פנים של ינשוף נתן לה את שמה. פרסונס גם זיהה שבמרכז הערפילית יש כוכב. ויליאם האגינס זיהה בשנת 1866 שספקטרום האור הנפלט מהערפילית מורכב בעיקר משני פסי פליטה בהירים.
תצפית

ערפילית הינשוף נמצאת כ-2.25 מעלות ממזרח-דרום-מזרח למראק (β בדובה הגדולה) וכ-5.8 מעלות ממערב לפקדא (γ בדובה הגדולה). עם בהירות נראית מדרגה 9.9 נדרש טלסקופ כדי להבחין בה וכדי לראות את פני הינשוף או את הכוכב שבמרכזה נדרש טלסקופ גדול או צילום ארוך חשיפה. בשל הספקטרום של הקרינה הנפלטת ממנה, שחלק ניכר ממנו נמצא בסמוך לשיא הרגישות של העין האנושית, הערפילית נראית יותר בהירה בתצפית ישירה מאשר בצילום.
כ-50 דקות קשת מצפון-מערב לערפילית הינשוף נמצאת הגלקסיה M108.
תכונות

ערפילית הינשוף נחשבת כאחת הערפיליות הפלנטריות המורכבות ביותר. צורתה נובעת משתי מעטפות של גז דליל ומיונן, הפנימית בצורת טורוס שמן או גליל עבה וקצר, שמישורו נטוי ביחס לקו הראייה אליו, והחיצונית כדורית. מרבית הקרינה הנפלטת מהערפילית נמצאת בשני תחומים של אורכי גל: תחום אחד מורכב משני פסי פליטה סמוכים בצבע ירוק עם אורכי גל של 5,007Å ו-4,959Å שנפלטים מחמצן מיונן פעמיים ([O III]) והתחום השני מורכב משלושה פסי פליטה סמוכים בצבע אדום עם אורכי גל של 6,584Å ו-6,548Å הנפלטים מחנקן מיונן פעם אחת ([N II]) ו-6,563Å (קו Hα) הנפלט ממימן מיונן ([H II]). מסתה של הערפילית מוערכת בכ-0.15 מסות שמש ומסת הכוכב שבמרכזה מוערכת בכ-0.7 מסות שמש. הכוכב המרכזי הוא ננס לבן עם בהירות נראית מדרגה 16 בלבד, שכן בשל טמפרטורת פניו שמגיעה לכ-95,000 קלווין, רובה המוחלט של קרינתו היא בתחום העל-סגול והיא שמעוררת את הערפילית ומאפשרת את הארתה. מרחקה של הערפילית ממערכת השמש לא ידוע במדויק, שכן שיטות מדידה שונות נותנות תוצאות שונות. התוצאות השונות נותנות טווח של בין 2,000 ל-3,600 שנות אור, שעבור גודלה הזוויתי של כ-3.4 דקות קשת, נותן לה קוטר שנע בין 2 שנות אור ל-3.5 שנות אור. מדידות של הסחת דופלר של פסי הפליטה מראות שהמעטפת מתפשטת במהירות של 60-70 קילומטר בשנייה כך שהערפילית נוצרה לפני 4,500 - 8,000 שנים.
הערות שוליים

↑  D. J. Frew, Q. A. Parker & I. S. Bojičić: The Hα surface brightness–radius relation: a robust statistical distance indicator for planetary nebulae, Monthly Notices of the Royal Astronomical Society, Volume 455, Issue 2, p. 1466
1 2 3  F. Sabbadin, A. Bianchini, S. Ortolani & F. Strafella: The structure of NGC 3587, the Owl nebula, Monthly Notices of the Royal Astronomical Society, vol. 217, Dec. 1, 1985, p. 539-549
↑  Y. H. Chu, K. Y. L. Su, J. Bilikova, R. A. Gruendl, O. De Marco, M. A. Guerrero, A. C. Updike, K. Volk & T. Rauch Spitzer 24 μm Survey for Dust Disks around Hot White Dwarfs, The Astronomical Journal, Volume 142, Issue 3, article id. 75, p. 3 (2011)
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
ערפילית הינשוף כפי ששורטטה על ידי ויליאם פרסונס
פיפ ופוזי

| --- | --- |
 מבוסס על:  סדרת הספרים "פיפ ופוזי"
 יוצרים:  ג'רואן ג'ספארט
 כותבים:  דניז קסאר, סוזן לאנג, ג'ן אפטון, סם בראלו, ג'ו קלג
 בימוי:  מרטין פרנקס
 מדבבים בעברית:  אריאל לינדזן, ליה שפירא, עמית מטלון, שני אליהו, יובל בלכרוביץ׳
 ארץ מקור:  בריטניה בריטניה
 שפות:  אנגלית (דובב לשפות נוספות ובהן עברית)
 מספר עונות:  1
 מספר פרקים:  30
 הפקה
 מפיק:  דניז גרין
 חברת הפקה:  Magic Light Pictures
 אורך פרק:  כ-8 דקות
 שידור
 רשת שידור:  ערוץ 5 / מילקשייק!
 רשת שידור בישראל:  ערוץ הופ!
 קישורים חיצוניים
 דף התוכנית ב-IMDb
 
פיפ ופוזי (באנגלית: Pip And Posy) היא סדרת הנפשה ממוחשבת לילדים. הסדרה מבוססת על סדרת ספרים באותו השם מאת אקסל שפלר וקמילה ריד. הסדרה כוללת את הספרים ״הבלון הגדול״, ״הקורקינט של פיפ״, ״לילה בלי צפרדי״ ועוד. סדרת הטלוויזיה שודרה לראשונה בישראל ב-6 ביוני 2021 בערוץ הופ!. לסדרה יש עונה אחת המכילה 30 פרקים באורך כ-8 דקות.
עלילה

פיפ ופוזי הם החברים הכי טובים. הם משחקים בבית, בפארק, בארגז החול, בשלג, בימים שמשיים ובימים גשומים. הם מכינים דברים, מספרים סיפורים וממציאים ביחד משחקים.
מדבבים

במאי הדיבוב של הסדרה הוא דור סרוגו ומפיקת הסדרה היא ענבר שטגר עזרא.
| שם הדמות | מדבב/ת בעברית |
| --- | --- |
פיפ: אריאל לינדזן
פוזי: ליה שפירא
זאק: עמית מטלון
ג'מילה: שני אליהו
פרנקי: יובל בלכרוביץ׳
פרקי הסדרה

| מס' פרק | שם פרק | תיאור פרק |
| --- | --- | --- |
| 1 | המתנה | פוזי מפתיעה את פיפ עם המתנה המושלמת. |
| 2 | תרגיש טוב פיפ | ד"ר פוזי מנסה לטפל בפיפ המצונן. |
| 3 | הגיע הזמן לישון | פוזי הולכת לישון בבית של פיפ למסיבת הפיג'מות הטובה ביותר. |
| 4 | החברים בארגז החול | פוזי מרגישה בודדה כשזאק ופיפ משחקים יחד. |
| 5 | להציל את התולעים | פוזי עוזרת לפיפ להתגבר על הפחד שלו מפני תולעים. |
| 6 | בין השלוליות | פיפ ופוזי מקפצים בין השלוליות! |
| 7 | חברות מנוקדת | פוזי מתחברת עם פרת משה רבינו. |
| 8 | ציור הברווזונים | פיפ ופוזי מציירים ברווזונים, אבל לא הכל הולך לפי התוכנית. |
| 9 | השקר הגדול | פוזי מספרת שקר גדול כשהיא מאבדת את העפיפון של פיפ. |
| 10 | מאורה אדירה | פיפ ופוזי חופרים מאורות! |
| 11 | לשמירה או למסירה | פיפ לומד שלחברים שונים יש כישורים שונים. |
| 12 | אופס, צפרדי | פוזי נעשית קצת חמדנית כשפיפ חולק איתה את המדבקות שלו. |
| 13 | יום הפיג'מה | פיפ רוצה ללכת לשחק בפארק, אבל פוזי עורכת את "יום הפיג'מה". |
| 14 | כובעים מצחיקים | פיפ ופוזי מכינים כובעים מצחיקים ומחליטים ללבוש אותם בפארק. |
| 15 | צפרדי האבוד | פוזי לא מוצאת את הבובה האהובה עליה - צפרדי, אז החברים משחקים בבלשים כדי למצוא אותה. |
| 16 | בוב הבלון | פיפ ופוזי מתחברים עם בלון ומחליטים לקרוא לו בוב. |
| 17 | המלך פוזי | פוזי הופכת ל"מלך פוזי" ונהנית לתת פקודות לעוזר שלה פיפ. |
| 18 | גלגליות | פיפ מנסה ללמד את פוזי איך מחליקים על גלגליות. |
| 19 | זאק מרעיש יותר מדי | פיפ ופוזי נותנים לזאק להצטרף ללהקה שלהם, אבל תוך זמן קצר מתחרטים על כך שנתנו לו להיות המתופף. |
| 20 | אגדת הדרקון | פיפ ופוזי משחקים במשחק דרקון מהנה עם החברים שלהם. |
| 22 | חברים לפיקניק | פיפ ופוזי נהנים לקשט את הפנקייקים שלהם. |
| 23 | נהנים ומשחקים | פוזי מנסה לשחק במשחקים שונים עם פיפ ועם פרנקי באותו הזמן! |
| 24 | ציידי מטמון הקשת בענן | חיפוש מטמון שנמצא בקצה קשת בענן לא מתרחש באופן שבו פיפ היה רוצה שיתקיים. |
| 25 | פיקניק הקוסמים | פיפ ופוזי עורכים פיקניק עם החברים שלהם שהנושא שלו הוא קוסמים. |
| 26 | החלפות | פוזי משכנעת את פיפ להחליף בין הצעצועים שלהם, אבל מתחרטת על ההחלטה בתוך זמן קצר. |
| 27 | פיפ מול פוזי | החברות בין פיפ ופוזי נבחנת כשהם נמצאים בקבוצות אחרות במרוץ מריצות. |
| 28 | לילה טוב, פיפ | פוזי באה לישון אצל פיפ ועוזרת לו להתגבר על הפחדים שלו מפני החושך. |
| 29 | מתקפת התנינים | כולם משחקים במשחק מהנה שבו אסור לגעת בקרקע שבפארק כדי שהתנינים לא יתפסו אותך, אבל פיפ לוקח את זה רחוק מדי. |
| 30 | חפש את המטמון | פוזי יוצרת משחק חדש של חפש את המטמון בשביל פיפ, אבל יש דברים אחרים שהוא רוצה לעשות. |
פיליפ קליוור

| --- | --- |

 לידה:  1580 גדנסק, האיחוד הפולני-ליטאי 
 פטירה:  31 בדצמבר 1622 (בגיל 42 בערך) ליידן, הרפובליקה ההולנדית 
 מדינה:  גרמניה 
 השכלה:  אוניברסיטת ליידן 
 תקופת הפעילות:  1600–1622 (כ־22 שנים) 
 מעסיק:  אוניברסיטת ליידן 
 
מפה מ"איטליה העתיקה" (1624)
פִילִיפּ קְלִיוֶר (בגרמנית: Philipp Clüver) או גם פִילִיפּוּס קְלוּבֶרְיוּס (בלטינית: Philippus Cluverius‏; 1580 – 31 בדצמבר 1622) היה גאוגרף והיסטוריון גרמני מהעת החדשה המוקדמת, מייסד תחום הגאוגרפיה ההיסטורית.